દેવ આનંદે તાત્કાલિક રણબીર સિંહ ઉર્ફે રોનીનો રોલ ઈમરાન ખાનને સોંપવાનું નક્કી કર્યું. તેમણે એ ક્રિકેટર મિત્ર પાસેથી ઈમરાનનો લંડનનો ફોન નંબર લીધો અને ફોન કર્યો. આન્સરિંગ મશીન પર મેસેજ છોડ્યો. કોઈ જવાબ ના આવ્યો. 2-4 દિવસ પછી તેઓ બેંગ્લુરુ ગયા તો તેમને ફરી ઈમરાનની યાદ આવી અને તેમણે ઈમરાનને ફોન કર્યો. આ વખતે ઈમરાને પોતે ફોન ઉપાડ્યો અને કહ્યું- “હું બહાર હતો, આજે જ લંડન પાછો આવ્યો છું પણ ફિલ્મોમાં કામ કરવાનો મારો કોઈ ઈરાદો નથી.”